Latvijas Tālrunis

SIA “Latvijas Tālrunis”   ir Heise Medien Gruppe meitas uzņēmums Latvijā kopš 1991. gada ar 58 darbiniekiem un 90 pārdošanas konsultantiem kuru  vidējais stāžs pārdošanas darbā 7 gadi. Informācijas grupa Latvijas Tālrunis ir 15 zīmolu īpašnieks, no kuriem 8 ir drukāto izdevumu zīmoli un 55 drukāti izdevumi.  Uzņēmums izdod 410 000 drukātās vienības gadā un uztur 42 mājas lapas internetā.

SIA “Latvijas Tālrunis” savu darbību sāk ar telefonu grāmatas “Zaļās Lapas” izdošanu Rīgai un Rīgas rajonam, pakāpeniski veidojot telefonu grāmatas arī citiem Latvijas rajoniem, sasniedzot apjomu 30 dažādas telefonu grāmatas gadā. Uzņēmuma datu bāze pašlaik sastāv no vairāk kā 100 tūkstošiem ierakstu (ieskaitot filiāles, apakšstruktūras un saistītos uzņēmumus).

Kopš 2008. gada vasaras internetā pieejams jauno tehnoloģiju produkts — interaktīvs meklēšanas portāls  www.zalaslapas.lv. Telefonu grāmatu izdošanai bija nepieciešams izveidot datu bāzi, kurā apkopoti visi Latvijas uzņēmumi, valsts iestādes un nevalstiskās organizācijas. Telefonu grāmatas “Zaļās Lapas” kopējā tirāža ir 760 500 eksemplāru. Rīgai un Rīgas rajonam tiek izdotas 2 “Zaļās Lapas” grāmatas — “Nozaru grāmata” un “A-Z uzziņu grāmata” Sākumā tika izdotas 28 lokālās Latvijas rajonu telefonu grāmatas, savukārt, pašlaik  to skaits jau ir 31 reģiona  izdevums.

Uzturot un paplašinot datu bāzi, SIA “Latvijas Tālrunis” saskatīja iespēju izdot ne tikai daudznozaru telefonu grāmatas, bet arī specializētus katalogus, kas paredzēti kādai konkrētai tautsaimniecības nozarei vai uzņēmējdarbības veidam. Specializētos jeb profesionālos katalogus SIA “Latvijas Tālrunis” izdod sadarbībā ar attiecīgās nozares vadošajām asociācijām vai pārraugošajām institūcijām.

Kopā SIA ”Latvijas Tālrunis” izdoto telefonu grāmatu un profesionālo katalogu skaits pieaudzis līdz 40 izdevumiem gadā.

Uzziņu dienestu 1180 apkalpo vidēji 20 telefonu operatori. Informāciju iespējams iegūt 4 valodās — latviešu, krievu, angļu un vācu.

Jaunākais izdevums ir „Organizatora karte”,  kas ir domāta uzņēmējiem, kurā tiek atspoguļota informācija par darbinieku apmācībām, telpām semināriem un banketiem, naktsmītnēm,  un citi pakalpojumi visā Latvijā.  Organizatora karte tiek veidota sadarbībā ar „Jāņu sētu” un Piļu un muižu asociāciju.

Specializētie katalogi

“Latvijas Reklāmas gadagrāmata” 
Latvijas Reklāmas gadagrāmata tiek veidota sadarbībā ar Latvijas Reklāmas asociāciju. Grāmatas mērķis ir informēt par jaunākajām tendencēm reklāmas un mārketinga industrijā un prognozēm nākamajam gadam. Sniegt Latvijas reklāmas aģentūru pārstāvju un uzņēmumu mārketinga speciālistu viedokli par aktualitātēm, vērtējumu par industrijas attīstību. Piedāvāt apskatu par Baltijas un pasaules tendencēm reklāmā.

Grāmata tiek izplatīta klientiem, kuri ievietojuši reklāmu šajā izdevumā, lielākajiem konkrētās nozares uzņēmumiem, ministrijām un vēstniecībām. 2007. gadā sāk darboties gadagrāmatas interneta versija - www.reklamasgadagramata.lv

Profesionālais būvniecības katalogs “ABC” 
Būvniecības katalogs ABC tiek veidots sadarbībā ar Latvijas Arhitektu savienību, EM Būvniecības departamentu, Latvijas Būvnieku asociāciju un Latvijas Būvinženieru savienību. 
Šis ir profesionāls būvniecības izdevums, kas sniedz informāciju par būvniecības procesiem un firmām. Izdevums sastāv no divām daļām: Informatīvā un firmu daļā.  Informatīvā daļa satur būvniecības procesa aprakstu, likumdošanu, sertificētu speciālistu sarakstu, būvniecības izmaksas- visu informāciju, kas nepieciešama, lai būvētu remontētu un renovētu. Firmu daļa- apkopo visas būvniecības nozares firmas Latvijā.

Izplatīts klientiem, kuri ievietojuši reklāmu šajā izdevumā, lielākajiem konkrētās nozares uzņēmumiem, kā arī būvniecības izstādēs.

No 2006. gada pieejama kataloga interneta versija www.abc.lv

Kataloga ‘’ABC’’ pielikums ‘’Praktiskie padomi” tiek izdots divas reizes gadā – pavasaris/vasara un rudens/ziema.

"Veselības gadagrāmata" 
Veselības gadagrāmatas mērķis ir informēt nozaru profesionāļus un iedzīvotājus par aktuālajām medicīnas un skaistumkopšanas iestādēm, pakalpojumiem un to sniedzējiem visā Latvijā, sekmējot informācijas apriti starp dažādu nozaru profesionāļiem.

Tiek izplatīta medicīnas un skaistumkopšanas nozaru profesionāļiem, ārstiem, profesionāļiem un medicīnas pakalpojumu sniedzējiem. Izdevums tiek izdots reizi gadā. Profesionālais medicīnas portāls www.medicine.lv

“Auto ceļvedis” katalogs 
Izdevums sastāv no divām daļām: informatīvā un firmu daļa. Informatīvā daļa satur CSDD aktuālo informāciju (administratīvie pārkāpumi un sodi, jauno auto reģistrācijas dati). Firmu daļa sadalīta 26 rajonos. Katrā rajonā ir rajona karte, pilsētas plāns, pārbaudīta informācija par auto nozares firmām un auto tūrisma iespējām - kur nakšņot? Kur paēst? Kur atpūsties?

Izplata klientiem, kuri ievietojuši reklāmu šajā izdevumā, lielākajiem konkrētās nozares uzņēmumiem, auto izstādēs, kā arī akcijās degvielas uzpildes stacijās Statoil. Auto ceļvedis tiek izdots divas reizes gadā.

“Latvijas biznesa gada pārskats” 
Latvijas biznesa gada pārskatu veido uzņēmums "Firmas.lv" sadarbībā ar ziņu aģentūru LETA. Izdevuma mērķis ir izcelt un parādīt uzņēmumus, kas nodrošina Latvijas ekonomisko stabilitāti un pamatu. Pārskatā ir apkopota informācija no uzņēmēju iesniegtajiem gada pārskatiem. Kopumā grāmatas drukātajā un interneta versijā tiek publicēta informācija nozaru dalījumā par uzņēmumiem, kuru gada apgrozījums ir lielāks par 100 000 EUR.

Grāmata tiek izplatīta bez maksas vidējo un lielo uzņēmumu vadītājiem, nozaru līderiem, nozaru asociācijām, valsts iestādēm un citiem. Grāmatā iekļautie nozaru uzņēmumu topi ir pieejami elektroniski "Firmas.lv" un LETA biznesa portāla "Nozare.lv" klientiem.

BalticExport.com 
Balticexport.com ir eksporta attīstību veicinošs portāls, kura mērķis ir kļūt par Baltijā lielāko noderīgas informācijas resursu lietotājiem no citām pasaules valstīm, pasniedzot informāciju viņiem pārskatāmā un saprotamā veidā. Tā ir vienota informācijas platforma, kas piedāvā efektīvu un parocīgu meklēšanu par Latvijas, Lietuvas, Igaunijas un Kaļiņingradas uzņēmumiem, kuri vēlas prezentēt savus pakalpojumus un preces citu valstu tirgos, sniedzot padziļinātu informāciju par produktiem un pakalpojumiem.

Citi izdevumi 
 “Saeimas un Valdības telefonu grāmata”
 “Rīgas Domes telefonu grāmata”
 "Plānošanas reģiona pašvaldību telefonu grāmata"
 “Latvian Export & Import Directory”
 “Latvian Chamber of Commerce & Industry Directory”

SIA “Latvijas Tālrunis“ vēsture faktos

1991. gads 
 Tiek dibināts SIA “Latvijas Tālrunis”

1996. gads 
 SIA” Latvijas Tālrunis” no Igaunijas mediju magnāta Hansa Luika nopērk uzziņu dienestu EKSPRESS HOTLINE.
 Tiek atklāts biznesa uzziņu portāls www.zl.lv .
 Darbību sāk uzziņu dienests ar numuru 7770777.
 Nāk klajā pirmais "Medicīnas katalogs", šis nosaukums saglabājas līdz 2010. gadam.

1999. gads 
 Nāk klajā pirmais "Latvijas Reklāmas gadagrāmatas izdevums"
 Nāk klajā pirmais "ABC" būvniecības katalogs.

2002. gads 
 Pēc Rīgas Domes lūguma, tiek veidotas ikgadējās "Rīgas Domes telefonu grāmatas"

2003. gads 
 ZL Hotline pāriet uz trīsciparu uzziņu numuru 117
 No 1. augusta pieejama jauna (maksas) četrciparu līnija 1180.

2006. gads 
 Sāk darboties būvniecības kataloga "ABC" interneta versija - www.abc.lv
 Uzsāk darbu Zaļo lapu zīmols www.pilseta24.lv

2007. gads 
 Sāk darboties "Latvijas Reklāmas gadagrāmatas" interneta versija - www.reklamaskatalogs.lv

2008. gads 
 Tiek izveidots jauns portāls - www.mama.lv .
 Tiek izveidots jauns "Zaļo lapu" portāls - www.zalaslapas.lv

2009. gads 
 Tiek uzsākts projekts "BalticExport.com", kurš ir pieejams gan drukātā veidā, gan interneta vietnē www.balticexport.com

2010. gads 
 Sāk darboties Latvijas veselības portāls www.medicine.lv

2011. gads 
 Izdevums "Medicīnas katalogs" nosaukums tiek mainīts - "Veselības gadagrāmata".
 Nāk klajā "Veselības gadagrāmatas" pielikums - "Medicīnas rokasgrāmata".
 Sadarbībā ar karšu izdevniecību "Jāņa sēta", sāk izgatavot "Latvijas pilsētu un novadu kartes".

2012. gads 
 Sadarbībā ar ziņu aģentūru LETA un Firmas.lv klajā nāk pirmais "Latvijas biznesa gada pārskata" izdevums.
 Izdevuma "Medicīnas rokasgrāmata" nosaukums tiek mainīts - "Ārstniecības rokasgrāmata".

2013. gads 
 Pēc ilggadēja sabiedrības lūguma, Latvijas Tālrunis, sāk veidot grāmatu sēriju ar nosaukumu: "Reģionu pašvaldību telefonu grāmata"
 Izdevuma "Ārstniecības rokasgrāmata" nosaukums tiek mainīts - "Veselības rokasgrāmata".

2014. gads 
 Tiek izplatītas pirmās "Organizatora kartes".

Ārējās saites

SIA "Latvijas Tālrunis" uzturētas ārējās saites 
 SIA “Latvijas Tālrunis“ oficiālā mājaslapa
 Interneta uzziņas ZL.LV - Zini Labāk!
 Telefona uzziņu dienests 1180
 Telefonu grāmatu “Zaļās lapas“ interneta versija
 Būvniecības kataloga “ABC“ interneta versija
 “Latvijas Reklāmas gadagrāmata“ interneta versija
 "BalticExport.com" interneta versija
 Profesionālais medicīnas portāls

Latvijas uzņēmumi